NETFLIXOVA SERIJA
IZDAJICA JE…
TSUZURA
Dakle.
Drugi krug.
Svi desetero ostat ćete u istim timovima.
Ali svi smo spareni. Zašto bismo…
Zašto? Nije li očito?
Jer je zabavno gledati vas u panici i zbunjene.
Pozdrav svima!
Otvaramo prijave za drugi krug na deset minuta!
Ako ste zainteresirani, dođite do stola za registraciju.
Da sam na tvom mjestu,
sudjelovala bih bez razmišljanja.
Jer ako ćeš tako stajati, postat ćeš kućni ljubimac.
Imaš još deset minuta.
Svakako razmisli.
Mary?
Neću igrati drugi krug.
Odustajem.
Nećeš igrati?
Što ćeš s donacijom?
Još nisam u dugovima.
Smislit ću izliku i roditelje tražiti novac.
Nadam se da će mi ga pozajmiti.
Ali što nakon toga?
Rekla si da trebamo gotovinu da zaradimo!
Ne znam.
Ali rekla si da ćemo biti pobjednice
i da ćemo pobijediti.
Tako je! Što će biti s igračnicom?
Ako sad odustaneš, sve ćemo izgubiti.
Žao mi je, ali morate prestati ovisiti o meni.
Vas ćete se dvije snaći bez mene, zar ne?
Yukimi, dosad si mogla plaćati donacije.
Tsuzura, tvoja je obitelj bogata.
Ako si u tako lošoj situaciji, zašto ne pitaš onog Musubija?
Činilo se da se i ti njemu jako sviđaš.
O čemu ti to?
Rasplakala si je.
Mary…
Što je?
Ne znam kako su rezultati ispali takvi i ne mogu se ispričavati zbog toga.
Ali Mary koju poznajem ne bi odustala zbog ovoga!
Ne bi to učinila samo zato što ju je netko izdao!
Snažna si i pametna i daješ sve od sebe.
Nikad ne odustaješ
i na kraju pobjeđuješ.
Znam to! Takva si, Mary, pa ja…
Kakva patetična predstava.
Nemoj odustati?
Da me nisi izdala, pobijedila bih.
Da nije bilo izdajice…
Postoji način.
Druga, jednostavnija mogućnost.
Onda, što ćeš učiniti?
Ha?
Drugi krug.
Ostalo je manje od pet minuta.
Ah, da.
Tsuzura ima pravo.
Igrat ću u drugom krugu.
Mary!
Tsuzura. Hvala.
Sad sve jasnije vidim.
Ma ništa. Samo sam…
Netko poput mene nikad ne bi izgubio jer me izdao netko kao ti.
Idući ću ti put očitati lekciju.
Čekaj! O čemu govoriš?
Odvažne riječi!
Želim da i vas tri igrate.
Pa naravno! Ne bih propustila nešto tako zabavno.
Što da učinim?
Slobodno odustani, ali šteta je ne igrati.
Ovaj put ćemo pobijediti.
Pođite sa mnom. Objasnit ću.
Dakako, ti ne možeš s nama.
Čekaj! Što bi to trebalo značiti?
Strategija je jednostavna.
Kao i prije, odabrat ćemo različite momke.
Ali nećemo li tako opet izgubiti?
Izgubile smo jer je Tsuzura izdajica i rekla im je koga ćemo odabrati.
Radimo isto, ali bez Tsuzure.
Sama strategija već je učinkovita za nas četiri.
No neće li Hanatemari ciljati da si nađe para u drugom krugu?
Može upotrijebiti pravilo da dvostruko priznanje znači poraz.
Razmisli. Čak i da se to dogodi, samo bi jedna od nas postala par.
Jedna od preostale tri vjerojatno će slučajno biti sparena,
a dva će igrača ostati bez para.
U prednosti smo bez obzira na specijalnu opciju.
Odnosno, u ovoj igri možemo pobijediti.
„Možemo pobijediti?“ Govoriš o novcu, zar ne?
Ne želim „zajedničku noć“ s tipom kojeg ne poznajem.
Radije bih umrla!
Žao mi je, ali nađi nekog drugog da bude dio ovog tima.
Radije ne bih mijenjala nikoga u timu.
Zamislite da nova osoba radi za momke.
Yukimi,
stvarno si vezana za tu igračnicu, zar ne?
U redu ti je ako je izgubiš?
Nije li poanta kockanja preuzimanje rizika za nešto što želiš?
Dat ću ti igračnicu. Ovaj će dokument to dokazati.
PRIJENOS NA YUKIMI TOGAKUSHI
Čak i ako izgubiš, s ovim ćeš dobiti igračnicu.
Nije li tako?
Dobro! U redu, može.
Dobro. A vas dvije?
Pristajem. Naravno da pristajem.
Došle smo dovde. Želim ostati do kraja.
Inui, gdje mogu nabaviti ekipnu karticu?
Pa…
Evo jedne viška otprije.
Odabrat ću redoslijed i osobu kojoj ćemo priznati.
Imam plan.
Dobro.
Držite se ovog plana.
Opet biram Musubija.
-Zašto si odabrala ovaj plan? -To je tajna.
Ali zašto?
Moraš nam reći!
Shvaćam.
Saotome kaže da je Hanatemari izdajica,
ali zapravo nikomu ne vjeruje.
Zato se stavila na najsigurnije mjesto, broj pet.
Pozicionirala se kako ne bi odabrala kao i netko drugi.
Iskoristila je činjenicu da ima kontrolu nad ovom grupom.
Kako paklenski pametna žena.
Ovo će biti zabavno.
Preostale su tri minute za prijavu.
Molim vas, požurite se!
Dakle, Šefe, što s drugim krugom?
Ne, dosta mi je.
Čini se da me Hanatemari neće odabrati pa…
Kad bolje razmislim,
siguran sam da se neću svidjeti Togakushi čak i ako odemo na večeru.
Nekako mi više nije stalo do ovoga.
Ionako ne možemo ponoviti ono što smo učinili, zar ne?
Istina, ali…
Onda završimo za danas.
Što to radiš, Haruto? U ovoj nam je igri pobjeda zajamčena!
Kažem ti, 330.000 uopće nije dovoljno.
Znam, ali…
Onda mi bolje objasni što se događa!
I ako izgubimo, onaj će nam glupi Šef pokriti gubitak.
Izgleda da stiže dobra vijest.
Musubi, doznao sam komu će priznati.
Što?
Ozbiljno? I?
Čini se da su razgovarale i znaju koga će odabrati.
Imamo sreće!
Šefe, odigrajmo sljedeći krug.
Zapravo ne trebam igrati za novac.
Čuo sam nešto fantastično.
Togakushi će iskoristiti „zajedničku noć“ i odabrati tebe.
Što? Je li to istina?
Sjajno, Šefe!
Odigraj idući krug i seks je zajamčen!
Zatvorene su prijave za drugi krug!
Ma što mislili o tome, ovo je posljednji krug!
Zabavimo se!
Drugi krug počinje!
Držimo se plana. Svi su shvatili?
Shvatili!
U redu je tako glasno govoriti o tome?
U redu je. Ovo je igra u kojoj ćemo pobijediti.
Bit ćemo pobjednice!
Hoće li itko koristiti posebnu opciju?
Za pobjedu ću preuzeti svaki rizik.
Ja ću „zajedničku noć“.
Još tko?
I ja.
Dvije za „zajedničku noć“.
Da?
Želiš li pobijediti, trebaš preuzeti najveći rizik.
Ali izdajici to ionako nije važno.
I ja ću „zajedničku noć“!
-Što?! -Ha?
Tri će koristiti „zajedničku noć“. Opa!
Dobro. Molim vas, počnite.
Ja ću početi!
Šefe, znam da ti se sviđa Hanatemari,
ali ako odabereš Togakushi, možeš do kraja.
Možeš ti to!
Znam!
ZAOKRUŽITE SVOGA ODABRANIKA
Ali ipak, to je bilo iznenađenje.
Teško je povjerovati da isti igrači opet igraju.
Možda se Saotome želi osvetiti Juraku, predsjednici Učeničkog vijeća?
Ali najgori se scenarij nije ostvario.
Saotome je napustila Hanatemari zato što ju je izdala,
pa ima smisla da dijelimo odabire i isključimo Hanatemari.
Ali taj plan neće upaliti zato što…
ja sam izdajica.
U redu! Odlučila sam!
DA/NE
Musubi je nasljednik golemog poslovnog bogatstva,
a ovo su njegova četiri priljepka.
Pomažem im u zamjenu za novac.
Musubi je bogat, ali nije popularan među curama.
Osim toga, ima čudnu opsesiju da cure moraju biti „čiste i ispravne“.
Igra ovu igru kako bi iskoristio „pogodnosti“,
ali strašno se ježim od takvih stvari.
Pa, to nema nikakve veze sa mnom.
Mogla bih im pomoći i biti plaćena za to.
Mislim, šteta je doći u ovu školu i ne zaraditi!
Žao mi je, vas tri.
Uživajte u „zajedničkoj noći“!
Neka krene prva osoba.
Ah, da.
Odabirem Seru.
Ali samo za ovu igru.
I dalje sam predana tebi, Kuonji!
Može sljedeća osoba?
To sam ja.
U redu…
Momci znaju naše odabire.
Osim Hanatemari, svi će se zajamčeno spariti.
Posumnjale bi u mene kad se ni s kime ne bih sparila.
Tvoj odabir, molim.
Evo! Odabirem Kuonjija!
-Što? -Ha?
Čekaj, Kurume. Zaboravila si naš plan?
Ha? Naravno!
Među nama je i izdajica, zar ne?
Onda je opasno držati se plana.
Stalno zuri u mene! Kunem se, nisam ja kriva!
Sljedeća osoba.
Da! Ja sam na redu.
Togakushi je pristala na Saotomeinu ideju.
Trebala bi se držati plana.
Ovo već dugo traje.
Kad pogledam unatrag, 17 sam godina nepopularan među curama.
Uvijek bi me odbile.
Bile su zgrožene i kad sam šutio, pa nisam mogao ni razgovarati s njima.
Ali tomu se bliži kraj.
Danas ću postati odrasla osoba!
Tvoje priznanje, molim.
Dobro.
Provest ću „zajedničku noć“!
Platit će mi!
Odabirem…
-Pobjeđujem! -Pobjeđujem!
Kibashiru.
Mene?!
Zašto?
Nemoguće.
Zar je i Togakushi izdala Saotome?
Sljedeća osoba, molim.
Ah, da!
Kvragu. Koji se vrag događa?
Onaj glupi Šef odustao je od Hanatemari i odabrao Togakushi.
Ako ne budu spareni, nećemo osvojiti dobitak!
Tvoj odabir, molim.
Odabirem…
Musubija.
Šef je otvoreno bio zainteresiran za Hanatemari u prvom krugu!
Kako može donijeti tako riskantnu odluku?
Musubi.
Prilično si popularan.
Možda postanem ljubomorna.
I ja volim tebe.
Ovime završavamo priznanja.
Rezultati su sljedeći: formiran je jedan par.
Samo Inui i Sera.
Čestitam.
Nemoguće. Kako?
Svi ste tako glupi.
Inui, znala sam da si ti izdajica.
O čemu ti to? Nikada ne bih…
Ne moraš se praviti glupa.
Znam sve što si učinila.
U prvom krugu samo sam Tsuzuri rekla svoj odabir,
ali ipak su se svi sparili.
To me zbilja sredilo.
Jedini je zaključak bio da me je Tsuzura izdala.
Ali onda sam opet razmislila.
Nije bilo šanse da me Tsuzura izdala.
Kad sam to shvatila, uvidjela sam drugu mogućnost.
Mary!
Mislila sam da otpočetka nešto nije u redu.
Primjerice, djeliteljica tijekom igre nijedanput nije izgovorila naša imena.
Sljedeća osoba.
Pa sam razmislila o svemu što se danas zbilo
i nečeg sam se sjetila.
Ekipna kartica.
Ekipna kartica?
Razmislite.
U prvom smo krugu sjedile prema redoslijedu na kartici.
I, dakako, priznavale smo prema redoslijedu sjedenja,
misleći da tako piše na kartici.
Tako je.
No što ako su imena na kartici pomaknuta za jedno mjesto?
Pa…
U tom slučaju priznavale bismo prema redoslijedu sjedenja,
ali da su naša imena pomaknuta za jedno mjesto na kartici…
Momci su odabrali nakon svih naših priznanja.
ODABERI DJEVOJKU 2? DA
Juraku je rekla…
Nismo varali.
Drugim riječima, uprava je dopustila da netko drugi vara.
Ta bi prijevara bila očita djeliteljici, ali ne i nama.
Kad sam razmislila, shvatila sam o kakvoj se prijevari radi.
To je mogla učiniti samo Inui, koji je predala ekipnu karticu.
To se dogodilo u prvom krugu.
Zato sam ovaj put sama ispunila karticu
i spriječila Inui da vara.
Shvaćam.
Ali u drugom krugu, Inui je pokušala jednostavniju prijevaru.
Signaliziranje.
Pametnim telefonima ili gestikulacijom.
Sve je već gotovo kad se priznanja komuniciraju momcima.
Kako si prebrodila ove okolnosti?
Ma nije to bilo ništa strašno.
Samo sam vjerovala ovima trima.
Prvo, Kurume sam danas upoznala pa nemamo odnos temeljen na povjerenju.
Postojala je šansa da je ona izdajica.
Zato sam to iskoristila.
Ako je izdajica, nema veze.
A ako nije, vjerojatno je mislila da sam ja.
Mislim, ne vjerujemo jedna drugoj.
To znači da bi promijenila odabir u posljednjem trenutku.
Ne vjeruje mi.
Samo sam vjerovala toj činjenici.
Shvaćam.
Dakle, srećom sam promijenila odabir.
Svoj sam plan izložila u pismenom obliku.
Vjerovala sam da nije izdajica i da će učiniti kako sam tražila.
Nema šanse! To je bilo onda kad…?
Da, promijenila sam ono što sam joj napisala.
Na prvi se pogled činilo da joj prenosim prava na igračnicu,
ali naziv igračnice bio je lažan.
Nije bila moja.
Razmišljala sam zašto bi Saotome učinila takvo što.
Pomislila sam da mi šalje poruku da se pretvara.
Zato sam promijenila odabranika.
A što s Hanatemari?
Nije ni čula za plan!
Ruku na srce, bila sam zbunjena.
Uvijek svima smetam
pa sam prihvatila da ću biti odbačena.
Ali Mary se sjetila.
Naše obećanje…
Ovo je igra u kojoj ćemo pobijediti. Bit ćemo pobjednice!
Imajući to na umu, Mary je rekla da će riskirati.
Smatram da je to odlika pobjednika.
Danas sam samo razgovarala s Musubijem.
Stoga bi najveći rizik bio odabrati njega.
Za mene je to bilo kockanje.
Što? To nema smisla!
Sve je bila nejasna i nesigurna komunikacija!
Kakav odnos imate koji bi to omogućio?!
Očito je.
Jer Mary je moj princ.
Pa, da zaključim,
svi ste upali ravno u moju zamku.
Ulog je u drugom krugu udvostručen.
Ovo se odnosi i na jedne i druge.
Zahvaljujući vašoj gluposti zaradila sam gomilu novca.
Hvala!
Ti…
Možeš li ih provocirati poslije?
Samo što nismo završili.
Vaše će uloge prikupiti i podijeliti Odbor za javni moral u narednim danima.
Specijalne opcije ovise o vama. Ako se ne provedu, javite nam.
Treći je stol gotov.
I posljednja je grupa gotova.
Ovime završavamo današnji raspored.
Jeste li uživali u Zabavi parova?
Rezultati se za svakoga razlikuju,
ali neovisno o dobrim ili lošim rezultatima,
nadamo se da ste se zabavili!
Ovime završavamo 50. Zabavu parova!
Vidimo se na pedeset prvoj!
Pozdrav svima!
Osvojila je dva milijuna u drugom krugu.
-Vidiš? Kao što sam i mislio. -Dopustit ćeš joj da se pridruži?
Da. U redu je, zar ne?
Siguran sam da će biti snažan saveznik
i da će pomoći našem procvatu.
Nisam znala što će se dogoditi, ali drago mi je što smo pobijedile.
Da! Istina.
A sve zahvaljujući Mary.
Hej, vas dvije.
Žao mi je!
Ha? Saotome?
Dakle,
u pitanje sam dovela vašu odanost
iako nijedna ništa nije skrivila.
-Žao mi je! -Čekaj, ne, u redu je.
Ne krivimo te, pokušali su te prevariti.
Ipak smo pobijedile, sretan svršetak…
Tako sam se bojala.
Mary, uvijek te sputavam.
Mislila sam da si me napustila.
Da mi to ikad učiniš, ja…
Danas sam naučila nešto važno.
Da je i povjerenje važno.
Zvuči otrcano, ali pobijedile smo jer sam vam na kraju objema vjerovala.
I pobijedile smo jer ste vas dvije vjerovale meni.
Zacrvenjela sam se.
Hvala što ste mi vjerovale.
Obećavam vam, nikad vas više neću preispitivati.
Dobro!
Prijevod titlova: Igor Opić